হিন্দুধর্ম
"মূল নিবন্ধ: হিন্দুস্তান"
"হিন্দু" শব্দটি উৎসারিত হয়েছে সংস্কৃত "সিন্ধু" শব্দটি থেকে। সিন্ধু ভারতীয় উপমহাদেশের উত্তর-পশ্চিমাঞ্চলের একটি ঐতিহাসিক নদীর নাম। ঋগ্বেদে সিন্ধু নদের স্তুতি করা হয়েছে। পরবর্তীকালের আরবি সাহিত্যেও "আল-হিন্দ" শব্দটির মাধ্যমে সিন্ধু নদ অববাহিকায় বসবাসকারী জনগোষ্ঠীকে বোঝানো হয়েছে। ত্রয়োদশ শতাব্দীতে ভারতের নামের সমার্থক শব্দ হিসেবে "হিন্দুস্তান" বা "হিন্দুস্থান" শব্দটির উৎপত্তি হয়। এই শব্দের আক্ষরিক অর্থ "হিন্দুদের দেশ"।
হিন্দুধর্মের শব্দকোষ
হিন্দুধর্ম-সংক্রান্ত নাম, অভিধা ও শব্দাবলির তালিকা নিচে দেওয়া হল। এই তালিকায় হিন্দুধর্ম ও হিন্দু প্রথা ও রীতিনীতি, উভয়-সংক্রান্ত শব্দই স্থান পেয়েছে। শব্দগুলি সংস্কৃত বা অন্যান্য ভারতীয় ভাষা থেকে উৎসারিত। এই তালিকার প্রধান উদ্দেশ্য হল একটি বা দুটি কথায় কোনো একটি বিশেষ শব্দের ব্যাখ্যা করা এবং হিন্দুধর্মের পারিভাষিক শব্দগুলি সম্পর্কে একটি সাধারণ ধারণা সৃষ্টি করা।